Diari Oficial de la Generalitat Valenciana


Sumari del DOGV 3253, del 29-05-1998 (1998/3256)

RESOLUCIÓ de 8 d'abril de 1998, del conseller d'Obres Públiques, Urbanisme i Transports, per la qual s'aproven definitivament els punts 3.1.9, 3.1.12 i 3.2.9 de la modificació núm. 5 del Pla General d'Alacant.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3253

Data del DOGV
:   29-05-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/3256


Data del document
:   08-04-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 8 d'abril de 1998, del conseller d'Obres Públiques, Urbanisme i Transports, per la qual s'aproven definitivament els punts 3.1.9, 3.1.12 i 3.2.9 de la modificació núm. 5 del Pla General d'Alacant. [1998/X3256]
  
Vist l'expedient relatiu a la modificació puntual núm. 5 (punts 3.1.9, 3.1.12 i 3.2.9) del Pla General d'Ordenació Urbana d'Alacant, del qual resulten els següents:
  
Antecedents de fet
  
Primer
  
L'Ajuntament d'Alacant, en sessió plenària de 10 de juliol de 1995, acordà la seua aprovació provisional, després de complir els tràmits d'exposició pública, prèviament l'Acord de Plenari municipal de 3 de febrer de 1995, mitjançant anuncis apareguts en el Diari Oficial de la Generalitat Valenciana, de 28 de març de 1995, i en un dels diaris de major difusió provincial, el 24 de febrer de 1995; amb la presentació d'una al·legació.
  
Segon
  
La documentació està integrada per memòria i estudis complementaris i plans d'informació i ordenació.
  
Tercer
  
La Comissió Territorial d'Urbanisme, en sessió de 26 de novembre de 1996, comunicà a l'Ajuntament una sèrie d'objeccions que foren esmenades el 4 de març de 1997.
  
Quart
  
La Comissió Territorial d'Urbanisme d'Alacant, reunida en sessió de 28 de juliol de 1997, acordà:
  
1. Informar favorablement l'aprovació definitiva de les modificacions 3.1.2, 3.1.3, 3.2.2 i 3.2.3 i proposar al Sr. conseller d'Obres Públiques, Urbanisme i Transports la seua aprovació definitiva.
  
2. Informar favorablement sobre les modificacions 3.1.12, 3.1.9 i 3.2.9, encara que se supedita la seua remissió al Sr. conseller d'Obres Públiques, Urbanisme i Transports al fet que s'aporte la Declaració d'Impacte Ambiental corresponent.
  
Mitjançant resolució del conseller d'Obres Públiques, Urbanisme i Transports, de 8 de setembre de 1997, s'aprovà definitivament els punts 3.1.2, 3.1.3, 3.2.2 i 3.2.3 de la citada modificació.
  
Cinquè
  
En data 23 de març de 1998, la Direcció General de Desenvolupament Sostenible de la Conselleria de Medi Ambient emet la Declaració d'Impacte Ambiental, referent a les modificacions 3.1.9, 3.1.12 i 3.2.9, i es consideren acceptables, des del punt de vista mediambiental, les modificacions proposades, encara que s'estableixen una sèrie de condicionants que s'han de complir-se.
  
Sisè
  
En data 8 d'abril de 1998, els Serveis Territorials d'Urbanisme d'Alacant remet l'expedient, a l'efecte de l'aprovació definitiva per part del conseller d'Obres Públiques, Urbanisme i Transports.
  
Fonaments de dret
  
Primer
  
Respecte al procediment, en el cas present, s'han observat les prescripcions legalment establides per a les modificacions de Pla General d'aquesta índole, que estan constituïdes pels articles 38 i 39 per remissió del 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU). Així mateix, s'han demanat els diferents informes preceptius.
  
Segon
  
Quant al fons de l'assumpte, aquesta resolució té per objecte les modificacions puntuals 3.1.9, 3.1.12 i 3.2.9 de l'expedient de modificació núm. 5 del Pla General d'Alacant, que havien sigut informades favorablement per la Comissió Territorial d'Urbanisme d'Alacant, i se supedita l'aprovació definitiva a la Declaració d'Impacte Ambiental, que ha sigut emesa en data 23 de març de 1998.
  
El contingut de les modificacions és la següent:
  
3.1.9. Supressió de reserva dotacional a la partida de Rebolledo.
  
Intenta desqualificar un sòl d'ús dotacional assistencial de viabilitat dubtosa, ja que es qualifica com a Zona de Segona Residència, Grau 2.
  
Es justifica, entre altres, que l'Ajuntament adquirí 26.000 m2, que limiten en el sòl urbà del Rebolledo amb destinació a usos dotacionals.
  
3.1.12. Variació de qualificació de part d'una parcel·la d'ús religiós a residencial.
  
L'objectiu és reduir la parcel·la d'equipament religiós i limitar-la a la part destinada a aquest ús, la resta passa a Residencial-Renovació de Perifèries grau 2, nivell a (RP2a), i "poder emprendre les obres de reparació i el condicionament dels edificis parroquials de la parròquia de Sant Blai gràcies al benefici econòmic obtingut per la requalificació proposada".
  
Es crea una nova àrea de planejament diferit.
  
3.2.9. Reclassificació de sòl no urbanitzable en sòl urbà.
  
Classifica com a dotacional (equipament assistencial (E/A) i lliure esportiu (L/D) 19.000 m² de sòl de propietat municipal, i reclassificar el sòl no urbanitzable en sòl urbà.
  
Tercer
  
D'acord amb l'article 40.2 de la Llei 6/1994, Reguladora de l'Activitat Urbanística, no s'observen objeccions ni impediments urbanístics legals que obstaculitzen l'aprovació definitiva de les presents modificacions del PGOU d'Alacant.
  
Quart
  
El conseller d'Obres Públiques, Urbanisme i Transports és competent per a l'aprovació definitiva d'aquest expedient, en virtut d'allò que s'ha establit en l'article 38.3 de la citada Llei Reguladora de l'Activitat Urbanística, en relació amb l'article 6 del Decret 77/96, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats i la resta de concordant aplicació, d'acord amb l'informe de la Comissió Territorial d'Urbanisme d'Alacant, resolc:
  
Aprovar definitivament els punts 3.1.9, 3.1.12 i 3.2.9 de la modificació núm. 5 del Pla General d'Alacant.
  
Aquesta resolució entrarà en vigor el mateix dia de la publicació en el Diari Oficial de la Generalitat Valenciana.
  
Contra aquesta resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptadors des del dia de la notificació o publicació d'aquesta. Per a la interposició del mencionat recurs serà requisit imprescindible que, amb caràcter previ, el recurrent comunique a aquest òrgan la interposició del recurs, de conformitat amb allò que s'ha previst en els arts. 57.2.f) i 58 de la Llei Reguladora de la Jurisdicció Contenciosa Administrativa, i en l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjudici que es puga exercir qualsevol altre recurs que s'estime oportú.
  
València, 8 d'abril de 1998.- El conseller d'Obres Públiques, Urbanisme i Transports: José Ramón García Antón.